## Uredba o izmjenama i dopunama Uredbe o unutarnjem ustrojstvu Ministarstva gospodarstva, rada i poduzetništva

### NN 131/2010 (24.11.2010.), Uredba o izmjenama i dopunama Uredbe o unutarnjem ustrojstvu Ministarstva gospodarstva, rada i poduzetništva

VLADA REPUBLIKE HRVATSKE

3411

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 19. studenoga 2010. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA GOSPODARSTVA, RADA I PODUZETNIŠTVA

Članak 1.

U Uredbi o unutarnjem ustrojstvu Ministarstva gospodarstva, rada i poduzetništva (»Narodne novine«, br. 41/2008, 119/2008 i 81/2010) u članku 3. iza točke 14b. dodaje se točka 14c. koja glasi:

»14c. Samostalna služba za razvoj i zapošljavanje«.

Članak 2.

U članku 5. stavak 2. mijenja se i glasi:

»Za obavljanje poslova iz djelokruga Tajništva Ministarstva ustrojavaju se:

2.1. Služba za proračun i financije

2.2. Odjel za pravne poslove

2.3. Služba za kadrovske i opće poslove

2.4. Odjel za sigurnosno-tehničke i informatičke poslove.«.

Članak 3.

Članak 6. i naslov iznad njega mijenjaju se i glase:

»2.1. Služba za proračun i financije

Članak 6.

Služba za proračun i financije obavlja poslove koji se odnose na izradu prijedloga državnog proračuna i izradu mjesečnih financijskih planova, priprema i izrađuje izmjene i dopune, te preraspodjele sredstava državnog proračuna za uprave Ministarstva i proračunske glave unutar Ministarstva. Služba također obavlja poslove područne riznice u skladu s autorizacijama i utvrđenim poslovnim procesima Državne riznice. Služba prati i evidentira projekate financirane iz inozemnih darovnica; obavlja poslove planiranja i plaćanja na osnovi projekata pretpristupne pomoći Europske unije. Služba nadalje, u okviru svoje nadležnosti obavlja upravne i stručne poslove vezane za ustrojavanje i vođenje zakonom propisanih poslovnih knjiga, kontrolira knjigovodstvenu dokumentaciju, obavlja kontiranje i knjiženje poslovnih događaja, izradu godišnjih, polugodišnjih, tromjesečnih, mjesečnih i statističkih izvješća na razini Razdjela, obračun plaća i ostalih primanja dužnosnika, državnih službenika i namještenika, obračun i isplatu dohotka od obavljanja intelektualnih i ostalih usluga i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka iz radnog odnosa i bez radnog odnosa, te obveznih doprinosa, poreza i prireza, obavlja i brine o rokovima plaćanja svih obveza, vodi sve potrebne knjigovodstvene evidencije i statistike iz financijskog i materijalnog poslovanja, vodi knjigovodstvo osnovnih sredstava, sitnog inventara i kancelarijskog materijala, te usklađuje godišnji popis (inventuru) sa knjigovodstvenim stanjem, izrađuje preglede po vrstama troškova, sukladno zakonskim propisima, obavlja poslove vezane za uplatu i isplatu preko blagajne i akreditiva područnih jedinica, obavlja poslove knjigovodstvenog praćenja sredstava na osnovi posebnih propisa i pomoći Europske unije i obavlja poslove javne nabave roba, radova i usluga za potrebe Ministarstva, po postupku propisanom Zakonom o javnoj nabavi, pruža stručnu pomoć ovlaštenim predstavnicima naručitelja za nabavu, prati odvijanje postupaka nabave sukladno planu nabave i sredstvima osiguranim planom proračuna u pogledu zadanih okvira visine i namjene sredstava, priprema i izrađuje ugovore iz područja nabave, te prati njihovo izvršavanje, vodi očevidnik nekretnina i surađuje sa Središnjim državnim uredom za upravljanje državnom imovinom, obavlja poslove prijema i raspodjele opreme i materijala, vodi materijalnu evidenciju o tome, te obavlja i druge poslove koje odredi tajnik ili ministar neposredno. Nadalje, služba koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu i tijelima državne uprave u nadležnosti razdjela Ministarstva, te obavlja i druge poslove u okviru svoga djelokruga.

U sklopu Službe za proračun i financije ustrojavaju se sljedeće organizacijske jedinice:

2.1.1. Odjel za planiranje i izvršavanje proračuna

2.1.2. Odjel za računovodstvene poslove

2.1.3 Odjel za provedbu postupaka javne nabave

2.1.4. Odjel za financijsku kontrolu i upravljanje.«.

Članak 4.

Članak 7. i naslov iznad njega mijenjaju se i glase:

»2.1.1. Odjel za planiranje i izvršavanje proračuna

Članak 7.

Odjel za planiranje i izvršavanje proračuna organizira i koordinira pripremu i izradu prijedloga financijskog plana državnog proračuna, daje obrazloženje financijskog plana u svezi s programima Ministarstva, po upravama Ministarstva i proračunskim glavama u nadležnosti Ministarstva, u skladu sa Zakonom o proračunu, smjernicama Vlade Republike Hrvatske i važećim proračunskim klasifikacijama. Odjel izrađuje mjesečne financijske i korigirane planove za trošenje sredstava, priprema i izrađuje izmjene i dopune, te preraspodjele sredstava državnog proračuna za uprave Ministarstva i proračunske glave unutar Ministarstva, izrađuje izvješća o trošenju i izvršavanju proračunskih sredstava po proračunskim klasifikacijama; izrađuje preglede i izvješća izvršenih izdataka u odnosu na plan, sudjeluje na izradi periodičnih obračuna, završnog računa i konsolidiranih izvješća na nivou Razdjela. Odjel također obavlja poslove područne riznice u skladu s autorizacijama i utvrđenim poslovnim procesima Državne riznice, radi na izvršavanju rashoda i izdataka po izvorima sredstava i namjeni, obavlja poslove unosa rezervacije sredstava i ispostavlja zahtjeve za plaćanje sa jedinstvenog računa riznice, priprema i kontrolira zahtjeve za izvršavanje svih rashoda iz sustava Državne riznice, obavlja prijenos sredstava iz državne riznice na prijelazni račun, otvara nove domaće i devizne dobavljače u suradnji s Financijskom agencijom, izrađuje i kontrolira naloge za preknjiženje. Nadalje, Odjel vrši praćenje i evidentiranje projekata financiranih iz inozemnih darovnica; obavlja poslove planiranja i plaćanja u vezi s projektima pretpristupnih pomoći Europske unije, te obavlja i druge poslove u okviru svoga djelokruga.«.

Članak 5.

Članak 8. i naslov iznad njega mijenjaju se i glase:

»2.1.2.Odjel za računovodsvene poslove

Članak 8.

Odjel za računovodstvene poslove u okviru svoje nadležnosti obavlja upravne i stručne poslove vezane za ustrojavanje i vođenje zakonom propisanih poslovnih knjiga, kontrolira knjigovodstvenu evidenciju, obavlja kontiranje i knjiženje poslovnih događaja, izradu godišnjih, polugodišnjih, tromjesečnih, mjesečnih i statističkih izvješća na razini Razdjela, obračun plaća i ostalih primanja dužnosnika, državnih službenika i namještenika, obračun i isplatu dohotka od obavljanja intelektualnih i ostalih usluga i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka iz radnog odnosa i bez radnog odnosa te obveznih doprinosa, poreza i prireza, obavlja i brine o rokovima plaćanja svih obveza, vodi sve potrebne knjigovodstvene evidencije i statistike iz financijskog i materijalnog poslovanja, vodi knjigovodstvo osnovnih sredstava, sitnog inventara i kancelarijskog materijala te usklađuje godišnji popis (inventuru) sa knjigovodstvenim stanjem, izrađuje preglede po vrstama troškova sukladno zakonskim propisima, obavlja poslove vezane za uplatu i isplatu preko blagajne i akreditiva područnih jedinica, obavlja poslove knjigovodstvenog praćenja sredstava u vezi s posebnim propisima i pomoći Europske unije, te obavlja i druge poslove u okviru svoga djelokruga.«.

Članak 6.

Članak 9. i naslov iznad njega mijenjaju se i glase:

»2.1.3. Odjel za provedbu postupaka javne nabave

Članak 9.

Odjel za provedbu postupaka javne nabave obavlja poslove javne nabave roba, radova i usluga za potrebe Ministarstva po postupku propisanom Zakonom o javnoj nabavi, pruža stručnu pomoć ovlaštenim predstavnicima naručitelja za nabavu, prati odvijanje postupaka nabave sukladno planu nabave i sredstvima osiguranim planom proračuna u pogledu zadanih okvira visine i namjene sredstava, priprema i izrađuje ugovore iz područja nabave te prati njihovo izvršavanje, vodi očevidnik nekretnina i surađuje sa Središnjim državnim uredom za upravljanje državnom imovinom, obavlja poslove prijema i raspodjele opreme i materijala, vodi materijalnu evidenciju o tome, te obavlja i druge poslove u okviru svoga djelokruga.«.

Članak 7.

Iza članka 9. dodaje se članak 9a. i naslov iznad njega koji glase:

»2.1.4. Odjel za financijsku kontrolu i upravljanje

Članak 9a.

Odjel za financijsku kontrolu i upravljanje koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu; koordinira uspostavu i razvoj financijskog upravljanja i kontrola u državnim tijelima (agencije, zavodi, fondovi) koja su 2. razina (glave u razdjelu) u proračunu Ministarstva; sudjeluje i pomaže rukovodećim službenicima ustrojstvenih jedinica Ministarstva u opisu i popisu poslovnih procesa, razvoju postupaka i aktivnosti pripreme, obrade, tijeka, izvješćivanja i pohrane financijskih i drugih dokumenata u poslovanju Ministarstva; koordinira uspostavljanje i razvoj komponente upravljanja rizicima; usmjeren je na uspostavljanje unutarnjih kontrola i analizu rizika u Ministarstvu u dijelu praćenja prihoda i primitaka, izvršavanju rashoda i materijalnih sredstava, postupaka javne nabave i upravljanja projektima, s ciljem izvršavanja poslova iz djelokruga rada Ministarstva; izrađuje izvješća o uspostavi i funkcioniranju sustava financijskog upravljanja i kontrola; izrađuje izvješće o upravljanju rizicima na razini Ministarstva; surađuje s Upravom za harmonizaciju unutarnje revizije i financijske kontrole Ministarstva financija, te obavlja i druge poslove u okviru svoga djelokruga.«.

Članak 8.

Članak 11. i naslov iznad njega mijenjaju se i glase:

»2.3. Služba za kadrovske i opće poslove

Članak 11.

Služba za kadrovske i opće poslove predlaže, prati i provodi mjere kadrovske politike Ministarstva, obavlja poslove u svezi prijama u državnu službu, usklađujući raspored državnih službenika s planovima središnjeg tijela državne uprave nadležnog za službeničke odnose, u vezi s prestankom državne službe, te u svezi s drugim pravima, obvezama i odgovornostima državnih službenika i namještenika; vodi propisane evidencije i osobne očevidnike, redovito dostavljajući nove podatke u središnji popis državnih službenika, izdaje potvrde o statusu službenika i namještenika Ministarstva; sudjeluje u izradi strategija, programa i planova izobrazbe službenika Ministarstva, prati njihov rad i napredovanje u službi; obavlja poslove koji se odnose na sustav napredovanja i nagrađivanja, daje mišljenja o pitanjima koja se odnose na državnu službu, sudjeluje u izradi nacrta zakonskih i podzakonskih propisa koji se odnose na ljudske resurse, obavlja poslove pisarnice, odnosno prijema i otpreme pošte, dostave pismena, vodi pismohranu; obavlja unutarnju dostavu za potrebe Ministarstva, daje upute o uredskom poslovanju za potrebe Ministarstva; obavlja poslove prijepisa, umnožavanja materijala, te obavlja i druge poslove u okviru svoga djelokruga.

U sklopu Službe za kadrovske i opće poslove ustrojavaju se sljedeći odjeli:

2.3.1. Odjel za kadrovske poslove

2.3.2. Odjel za opće poslove.«.

Članak 9.

Članak 12. i naslov iznad njega mijenjaju se i glase:

»2.3.1. Odjel za kadrovske poslove

Članak 12.

Odjel za kadrovske poslove predlaže, prati i provodi mjere kadrovske politike Ministarstva, obavlja poslove u svezi prijama u državnu službu, usklađujući raspored državnih službenika s planovima središnjeg tijela državne uprave nadležnog za službeničke odnose, u vezi s prestankom državne službe, te u svezi s drugim pravima, obvezama i odgovornostima državnih službenika i namještenika; vodi propisane evidencije i osobne očevidnike, redovito dostavljajući nove podatke u središnji popis državnih službenika; sudjeluje u izradi strategija, programa i planova izobrazbe službenika Ministarstva, prati njihov rad i napredovanje u službi; obavlja poslove koji se odnose na sustav napredovanja i nagrađivanja, daje mišljenja o pitanjima koja se odnose na državnu službu, sudjeluje u izradi nacrta zakonskih i podzakonskih propisa koji se odnose na ljudske resurse, te obavlja i druge poslove u okviru svoga djelokruga.

U sklopu Odjela za kadrovske poslove ustrojavaju se sljedeći odsjeci:

2.3.1.1. Odsjek za kadrovske poslove

2.3.1.2. Odsjek za razvoj i upravljanje kadrovima.«.

Članak 10.

Članak 13. i naslov iznad njega mijenjaju se i glase:

»2.3.1.1. Odsjek za kadrovske poslove

Članak 13.

Odsjek za kadrovske poslove utvrđuje godišnji plan rada Ministarstva, obavlja poslove za potrebe Ministarstva vezane za prijam, raspoređivanje, napredovanje, premještaj i prestanak državne službe, obavlja poslove u svezi s ostvarivanjem prava službenika i namještenika temeljem Kolektivnog ugovora za državne službenike i namještenike, daje mišljenja o pitanjima koja se odnose na državnu službu te izrađuje rješenja za službenike, ugovore o radu za namještenike, kao i ugovore o djelu. Obavlja pripremne radnje potrebne za pokretanje postupka zbog pokretanja povrede službene dužnosti. Obavlja poslove vezane za izradu nacrta prijedloga uredbe o unutanjem ustrojstvu Ministarstva i pravilnika o unutarnjem redu Ministarstva, vodi osobne očevidnike i odgovrajuće evidencije iz radnopravnog statusa službenika i namještenika temeljem čega izdaje odgovarajuće potvrde, te obavlja i druge poslove u okviru svoga djelokruga.«.

Članak 11.

Članak 14. i naslov iznad njega mijenjaju se i glase:

»2.3.1.2. Odsjek za razvoj i upravljanje kadrovima

Članak 14.

Odsjek za razvoj i upravljanje kadrovima obavlja poslove izrade i analize realizacije godišnjeg plana prijama službenika, obavlja poslove vezane za provedbu i uspješnost provedbe procesa stručnog osposobljavanja i usavršavanja službenika Ministarstva. Sudjeluje u postupku izbora mentora vježbenicima i praćenje vježbeničke prakse, praćenje rada službenika na probnom radu, vodi osobne očevidnike i druge evidencije stručnog osposobljavanja i usavršavanja državnih službenika, obavlja poslove vezane uz ocjenjivanje, prati stanje i predlaže mjere unaprjeđenja, razvoja, kompetencija i karijere službenika, izrađuje analizu opisa radnog mjesta, te obavlja i druge poslove u okviru svoga djelokruga.«.

Članak 12.

Iza članaka 14. dodaje se članak 14a. i naslov iznad njega i glasi:

»2.3.2. Odjel za opće poslove

Članak 14a.

Odjel za opće poslove organizira poslove u svezi s radom pisarnice, vodi djelovodnik i upisnik prvostupanjskih i drugostupanjskih predmeta, utvrđuje klasifikacijske oznake predmeta, preuzima predmete na otpremu i obavlja administrativno-tehničku obradu tih predmeta, ulaže predmete po arhivskim znakovima i vodi arhivsku knjigu, obavlja fotokopiranje i umnožavanje, obavlja vanjsku i unutarnju dostavu pošte po organizacijskim jedinicama u zgradi i sjedištima tijela na području Grada Zagreba, daje upute o uredskom poslovanju za potrebe Ministarstva, te obavlja i druge poslove u okviru svoga djelokruga.«.

Članak 13.

U članku 60. stavak 1. mijenja se i glasi:

»Uprava za trgovinsku politiku i međunarodne odnose obavlja sljedeće upravne i stručne poslove u svezi s trgovinskom politikom Republike Hrvatske i međunarodnim gospodarskim odnosima Republike Hrvatske: definira, implementira i prati provedbu mjera trgovinske politike, u skladu s gospodarskom politikom Vlade Republike Hrvatske i u suradnji s tijelima državne uprave, državnim agencijama i poslovnom zajednicom; usklađuje aktivnosti i sudjeluje u pregovorima o članstvu u Europskoj uniji iz područja nadležnosti Ministarstva; predlaže i prati usklađivanje zakonodavstva na području trgovinske politike sa zakonodavstvom Europske unije; vodi aktivnosti vezane za buduću provedbu Zajedničke trgovinske politike EU i ukupne pripreme za članstvo u EU iz nadležnosti Ministarstva; priprema, provodi, prati i koordinira s drugim institucijama aktivnosti u svezi s članstvom Republike Hrvatske u Svjetskoj trgovinskoj organizaciji (World Trade Organisation – WTO); priprema, provodi, prati i koordinira s drugim institucijama aktivnosti u svezi s članstvom Republike Hrvatske u Srednjoeuropskom ugovoru o slobodnoj trgovini – CEFTA 2006; promiče, prati i predlaže načine unaprjeđivanja gospodarskih odnosa s pojedinim zemljama, integracijama i regionalnim inicijativama; priprema podloge za utvrđivanje i provedbu gospodarske politike s inozemstvom; priprema, sudjeluje u pregovorima i prati provedbu međunarodnih ugovora s područja gospodarskih odnosa s inozemstvom iz nadležnosti Ministarstva; izrađuje izvješća, mišljenja i preglede koji služe kao podloga za formuliranje i evaluiranje trgovinske i gospodarske politike Vlade Republike Hrvatske i kao temelj za kreiranje strateških dokumenata Vlade Republike Hrvatske i prilagodbu postojećega zakonskog okvira; koordinira sustav nadzora izvoza robe s dvojnom namjenom, sudjeluje u radu međunarodnih aranžmana i režima vezano uz izvoznu kontrolu, predlaže propise, vezano uz izvoz i uvoz osjetljive robe, osim oružja, te obavlja i druge poslove u okviru svoga djelokruga.«.

Članak 14.

Članak 69a. mijenja se i glasi:

»Odjel za izvoznu kontrolu izrađuje nacrte zakona i podzakonskih propisa, vezano uz izvoz robe s dvojnom namjenom, robe koja se može koristiti za mučenje te ostale osjetljive robe, osim oružja, sukladno međunarodnim obvezama Republike Hrvatske; daje stručna mišljenja i objašnjenja u svezi s primjenom propisa nadzora izvoza robe s dvojnom namjenom, koordinira sustav nadzora izvoza robe s dvojnom namjenom; vodi aktivnosti vezane uz članstvo Republike Hrvatske u Kimberley procesu i izdaje certifikate za izvoz neobrađenih dijamanata; vodi aktivnosti vezane uz buduću direktnu primjenu propisa Europske unije iz nadležnosti Odjela; prati izvršavanje međunarodnih obveza preuzetih pristupanjem Republike Hrvatske međunarodnim konvencijama i režimima povezanim s nadzorom robe s dvojnom namjenom; sudjeluje u ostvarivanju suradnje i radu nacionalnih i međunarodnih radnih tijela i institucija na području nadzora robe s dvojnom namjenom; izrađuje i ažurira internet stranicu o kontroli izvoza na web-stranicama Ministarstva, organizira seminare za tijela državne uprave i za domaću industriju, vezano uz nadzor prometa robe s dvojnom namjenom; priprema Program unutarnje kontrole radi poštivanja izvoznih propisa te pomaže tvrtkama u uspostavi sustava unutarnje kontrole; sudjeluje u radu radnih skupina, vezano uz sprječavanje terorizma i širenja oružja za masovno uništenje, te restriktivnih mjera; surađuje s drugim državnim tijelima i institucijama na nacionalnoj i međunarodnoj razini, te obavlja i druge poslove u okviru svoga djelokruga.«.

Članak 15.

U članku 70. stavak 1. mijenja se i glasi:

»Uprava za gospodarsku diplomaciju, izvoz i investicije pruža potporu i koordinira aktivnosti u procesima internacionalizacije hrvatskoga gospodarstva. Uprava koordinira sve aktivnosti vezane uz gospodarsku diplomaciju, koordinira rad svih tijela državne uprave u svezi s promicanjem ulaganja, te nastupa hrvatskih tvrtki na međunarodnim tržištima. Osim toga, Uprava obavlja upravne i stručne poslove koji se odnose na izradu strategije poticanja ulaganja i izvoza kao i njihovu provedbu, razvitak slobodnih zona i otklanjanje prepreka ulaganjima i izvozu. Zatim, predlaže provođenje mjera gospodarske politike, s ciljem povećanja domaćih i stranih ulaganja i razvoja povoljnog ulagačkog okruženja, sa svrhom ravnomjernog regionalnog razvoja, pruža podršku ulagačima prilikom realizacije ulagačkih projekata, provodi promidžbene aktivnosti za ulaganje u hrvatsko gospodarstvo i sigurnost tih ulaganja. Također, Uprava provodi izvoznu strategiju s projektima, sudjeluje u poslovima vezanim za međunarodne projekte, obavlja analitičko-statističke poslove prikupljajući i razmjenjujući gospodarske podatke, priprema i provodi projekte i programe Europske unije, predlaže i prati propise koji uređuju pitanja ulaganja i izvoza, procjenjuje i odobrava korištenje poticajnih mjera, osniva i prati rad slobodnih zona i skladišta, identificira i predlaže načine rješavanja problema nastalih u realizaciji konkretnih projekata, izrađuje prijedloge propisa i prati njihovu primjenu, sudjeluje u pripremi programa i projekata te provedbi projekata iz pretpristupnih programa Europske unije i ostalih oblika međunarodne pomoći, te obavlja i druge poslove u okviru svoga djelokruga.«.

Članak 16.

Članak 71. mijenja se i glasi:

»Odjel za koordinaciju gospodarske diplomacije koordinira rad i razmjenu informacija između svih tijela državne uprave zaduženih i uključenih u sustav gospodarske diplomacije, a s ciljem promicanja stranih ulaganja u hrvatsko gospodarstvo, kao i jačanja hrvatskog izvoza roba i usluga na međunarodnom tržištu, prati i koordinira aktivnosti za promociju gospodarske diplomacije, koordinira rad tijela državne uprave u promicanju i predstavljanju hrvatskoga gospodarstva u inozemstvu, sudjeluje u izradi jedinstvene baze podataka, vezano uz strana ulaganja i izvoz hrvatskih proizvoda, izrađuje posebne preglede, informacije, analize i izvješća iz područja gospodarske diplomacije, koordinira sve oblike promotivnih aktivnosti vezanih uz predstavljanje hrvatskoga gospodarstva kao atraktivnog gospodarskog partnera, te obavlja i druge poslove iz ovoga djelokurga.«.

Članak 17.

U članku 72. stavak 1. mijenja se i glasi:

»Odjel za poticanje ulaganja i investicije obavlja poslove koji se odnose na planiranje i razvoj mogućnosti za privlačenje svih oblika ulaganja i realizaciju investicijskih projekata u Republici Hrvatskoj. Odjel je zadužen za izradu strategije poticanja ulaganja, surađuje s drugim državnim tijelima, te tijelima regionalne i lokalne samouprave i gospodarskim institucijama na području poticanja ulaganja. Odjel pruža tehničku i savjetodavnu pomoć domaćim i stranim ulagačima prilikom realizacije ulagačkih projekata, obavlja sve poslove vezane uz provedbu Zakona o poticanju ulaganja i Zakona o slobodnim zonama, zaprima i obrađuje zahtjeve za odobrenje poticajnih mjera, identificira probleme nastale u realizaciji konkretnih projekata i predlaže rješenja, te o njima vodi evidenciju. Odjel predlaže i unaprjeđuje zakonsku regulativu s ciljem poboljšanja uvjeta za ulaganje, surađuje s drugim državnim tijelima Republike Hrvatske, vezano za provođenje zakona i drugih akata iz područja poticanja ulaganja i slobodnih zona u Republici Hrvatskoj, te prati primjenu zakonskih propisa. Odjel je zadužen za pripremu i provedbu projekata financiranih iz pretpristupnih i strukturnih fondova Europske unije, kao i ostalih oblika međunarodne pomoći. Odjel izrađuje periodička izvješća, te obavlja i druge poslove iz svoga djelokruga.«.

Članak 18.

Članak 73. mijenja se i glasi:

»Odsjek za poticanje ulaganja obavlja poslove vezene za provođenje Zakona o poticanju ulaganja, predlaže mjere za poboljšanje zakonske regulative, s ciljem poboljšanja uvjeta za ulaganje u Republiku Hrvatsku. Odsjek zaprima i obrađuje zahtjeve za odobrenje poticajnih mjera temeljem Zakona o poticanju ulaganja, te o njima vodi evidenciju. Izrađuje analize prijavljenih projekata ulaganja, prati realizaciju i identificira probleme nastale u realizaciji konkretnih projekata. Obavlja analitičko-statističke poslove prikupljajući i razmjenjujući podatke o ulaganjima i druge podatke iz djelokruga svoje nadležnosti. Odsjek pruža tehničku i savjetodavnu pomoć domaćim i stranim ulagačima prilikom realizacije ulagačkih projekata, te obavlja i druge poslove u okviru svoga djelokruga.«.

Članak 19.

Članak 74a. mijenja se i glasi:

»Odjel za potporu izvozu obavlja poslove koji se odnose na planiranje, razvoj i unaprjeđenje mjera i politike za povećanje izvoznog potencijala hrvatskoga gospodarstva i unaprjeđenja svih oblika izvoznih aktivnosti hrvatskih gospodarskih subjekata. Odjel obavlja poslove analize i praćenja trendova međunarodnih gospodarskih odnosa te trendova kretanja izvoza i vanjsko-trgovinske razmjene Republike Hrvatske, planira, izrađuje i u suradnji s partnerskim institucijama koordinira aktivnosti vezane uz izradu i unaprjeđenje izvozne strategije i programa jačanja međunarodne konkurentnosti i internacionalizacije. Odjel pruža tehničku i savjetodavnu pomoć i potporu hrvatskim izvozno-orijentiranim tvrtkama prilikom nastupa na inotržištima i surađuje s drugim državnim, lokalnim i gospodarskim institucijama na pojedinim projektima usmjerenima ka jačanju internacionalizacije hrvatskoga gospodarstva, te otklanjanja prepreka izvozu. Osim toga, provodi i koordinira projekte definirane izvoznom strategijom (Strategijom Hrvatska izvozna ofenziva) te obavlja sve poslove vezane za pripremu i provedbu zakonske regulative u domeni poticanja izvoza. U dijelu koji se odnosi na provedbu projekata i odobravanje poticajnih mjera izvozno orijentiranom gospodarstvu, zaprima i obrađuje zahtjeve, vodi evidenciju i nadzor korištenja potpora vezanih uz jačanje međunarodne konkurentnosti i internacionalizaciju gospodarstva Republike Hrvatske. U suradnji s partnerskim institucijama provodi aktivnosti promidžbe izvoza, te edukacije i podizanja kompetencija za izvoz. Odjel također priprema i provodi projekte koji se financiraju iz pretpristupnih (Phare, IPA) i budućih strukturnih fondova Europske unije koji se odnose na jačanje konkurentnosti kao i viši stupanj internacionalizacije hrvatskoga gospodarstva, te obavlja i druge poslove u okviru svoga djelokruga.«.

Članak 20.

Iza članka 131p. dodaju se članci 131r., 131s. i 131t. i naslovi iznad njih koji glase:

»14c. Samostalna služba za razvoj i zapošljavanje

Članak 131r.

Samostalna služba za razvoj i zapošljavanje priprema, izrađuje i provodi programe i projekte poticanja razvoja malih, srednje velikih i velikih gospodarskih subjekata; obavlja stručne, financijske i koordinativne poslove; pruža pomoć i podršku pri zapošljavanju, posebice visokoobrazovanih mladih ljudi; potiče i sudjeluje u ostvarivanju razvojnih projekata, investicijskih programa, novih tehnologija i izvoznih programa trgovačkih društava i obrta; daje podršku programima jedinica lokalne i područne (regionalne) samouprave pri realizaciji programa zapošljavanja i razvoju poduzetništva kao i izgradnji infrastrukturnih objekata; daje pomoć i podršku pri otvaranju poslovnih i razvojnih centara, slobodnih i industrijskih zona, inkubatora i tehnoloških parkova; sudjeluje u stvaranju uvjeta za korištenje nekretnina u vlasništvu države u funkciji razvojnih programa, obnove u ratu razrušenih objekata i povratak prognanog i izbjeglog stanovništva, te u financiranju drugih programa koji su od značaja za razvoj jedinica lokalne i područne (regionalne) samouprave i jedinica lokalne samouprave; obavlja mandatne poslove s poslovnim bankama u svezi s kreditiranjem poduzetnika kojima se odobravaju sredstva nakon što poslovne banke vrednuju i ocijene projekte; pruža potrebnu pomoć i informacije te surađuje s mandatnim bankama u odobravanju i provođenju razvojnih programa kroz administrativne poslove na utvrđivanju hijerarhije odobravanja i korištenja sredstava; financira razvojne programe u gospodarstvu usmjerene na novo zapošljavanje i izvoz, izgradnju infrastrukturnih projekata važnih za gospodarski razvoj i programe od posebnog značaja, veletržnice i druge srodne institucije podrške razvoju gospodarstva; vodi brigu o učinkovitosti upravljanja državnim sredstvima; prati stanje i očekivanja u gospodarstvu, s ciljem utvrđivanja potreba za financiranjem i revizije prioriteta; provodi načelo dobroga gospodara u postupanju, te analizira i prati uspješnost realizacije plasmana sredstava i sredstava plasiranih u prioritetne gospodarske grane u ukupnom plasmanu, utvrđuje stanje plasmana i poduzima potrebne radnje radi povećanja učinkovitosti naplate financiranih projekata primjenom metodologije za ocjenu mogućih rizika po sektorima, područjima i gospodarskim subjektima; provodi postupak za zaštitu državnih sredstava i imovine; nadzire i prati realizaciju i namjensko korištenje sredstava financiranih projekata i dostavlja ih nadležnim tijelima u Ministarstvu; provodi nadzor korisnika i razvija sustav nadzora; prati poslovanje i utvrđuje poteškoće u poslovanju korisnika, provodi reprogramiranje uvjeta i načina korištenja uloženih sredstava; surađuje s bankama u svrhu osiguranja potrebnih dodatnih ulaganja radi kvalitetnijeg ostvarenja namjene i povrata sredstava; obavlja poslove evidencije i prikupljanja relevantnih informacija; potiče i financijski prati programe zapošljavljanja; usko surađuje s ostalim ustrojstvenim jedinicama Ministarstva; koordinira aktivnosti s drugim nositeljima provedbe razvojnih programa i projekata u poduzetništvu; ostvaruje kontakte i suradnju s međunarodnim organizacijama i sudjeluje u njihovu radu; predlaže unaprjeđenje mjera i instrumenata poticanja razvoja poduzetništva u svojem djelokrugu; surađuje s gospodarskim udrugama i organizira savjetovanja te sudjeluje na seminarima i konferencijama o poduzetništvu; prati stanje te izrađuje analize i sastavlja izvješća o realizaciji programa i projekata i podnosi ih nadležnim tijelima u Ministarstvu; prati propise i daje stručna mišljenja iz svoga djelokruga, te obavlja i druge poslove u okviru svoga djelokruga.

U Samostalnoj službi za razvoj i zapošljavanje ustrojavaju se dva Odjela:

14c.1. Odjel za pripremu i provedbu programa i projekata

14c.2. Odjel za praćenje i vrednovanje programa i projekata.

Članak 131s.

14c.1. Odjel za pripremu i provedbu programa i projekata

Odjel za pripremu i provedbu programa i projekata izrađuje i provodi programe i projekte poticanja razvoja malih, srednje velikih i velikih gospodarskih subjekata, sukladno smjernicama i drugim dokumentima Vlade Republike Hrvatske; obavlja stručne, financijske i koordinativne poslove u djelokrugu Samostalne službe, napose na izradi kriterija, uvjeta i načina korištenja sredstava za razvoj poduzetništva i zapošljavanje; priprema prijedloge, razmatra odgovarajuće propise i utvrđuje odgovarajuće mjere za zapošljavanje visokoobrazovanih mladih ljudi u okviru financiranja provedbe razvojnih programa i projekata i šire; koordinira aktivnosti na financiranju razvojnih projekata, investicijskih programa, programa razvoja uz primjenu novih tehnologija i izvoznih programa trgovačkih društava i obrta; aktivno se uključuje u programe jedinica lokalne i područne (regionalne) samouprave pri realizaciji programa zapošljavanja i razvoja poduzetništva kao i izgradnji infrastrukturnih objekata, razmatra uvjete financiranja te im daje podršku; koordinira aktivnosti na poticanju razvoja poslovnih i razvojnih centara, slobodnih i industrijskih zona, inkubatora i tehnoloških parkova s drugim nadležnim ustrojstvenim jedinicama Ministarstva; uključuje se i sudjeluje u aktivnostima radi stvaranja uvjeta za stavljanje nekretnina u vlasništvu države u funkciju, radi provedbe razvojnih programa, obnove u ratu razrušenih objekata i povratak prognanog i izbjeglog stanovništva, prema mjerodavnoj nadležnosti Ministarstva; razmatra, daje prijedloge i koordinira aktivnosti na provedbi financiranja drugih programa koji su od važnosti za razvoj jedinica lokalne i područne (regionalne) samouprave i jedinica lokalne samouprave; obavlja mandatne poslove s poslovnim bankama u svezi s kreditiranjem poduzetnika kojima se odobravaju sredstva nakon što poslovne banke vrednuju i ocijene projekte; pruža potrebnu pomoć i informacije te surađuje s mandatnim bankama u odobravanju i provođenju razvojnih programa kroz administrativne poslove na utvrđivanju hijerarhije odobravanja i korištenja sredstava; financira razvojne programe u gospodarstvu usmjerene na novo zapošljavanje i izvoz, izgradnju infrastrukturnih projekata važnih za gospodarski razvoj i programe od posebnog značaja, veletržnice i druge srodne institucije podrške razvoju gospodarstva; provodi reprograme; surađuje s bankama s ciljem osiguranja potrebnih dodatnih ulaganja radi kvalitetnijeg ostvarenja namjene i povrata sredstava; obavlja poslove evidencije i prikupljanja relevantnih informacija; potiče i financijski prati programe zapošljavljanja; koordinira aktivnosti s drugim nositeljima provedbe poduzetničkih razvojnih programa i projekata u Ministarstvu; priprema i predlaže programe i projekte za financiranje iz Europske unije; ostvaruje kontakte i suradnju s međunarodnim organizacijama i sudjeluje u njihovu radu; predlaže unaprjeđenje mjera i instrumenata poticanja razvoja poduzetništva u svojem djelokrugu; surađuje s gospodarskim udrugama i organizira savjetovanja, sudjeluje na seminarima i konferencijama o poduzetništvu, te obavlja i druge poslove u okviru svoga djelokruga.

Članak 131t.

14c.2. Odjel za praćenje i vrednovanje programa i projekata

Odjel za praćenje i vrednovanje programa i projekata vodi brigu o učinkovitosti upravljanja državnim sredstvima; prati stanje i očekivanja u gospodarstvu u svrhu utvrđivanja potreba za financiranjem i revizije prioriteta; provodi načelo dobroga gospodara u postupanju, te analizira i prati uspješnost realizacije plasmana sredstava i sredstava plasiranih u prioritetne gospodarske grane u ukupnom plasmanu, utvrđuje stanje plasmana i poduzima potrebne radnje radi povećanja učinkovitosti naplate financiranih projekata; izrađuje metodologiju za ocjenu mogućih rizika po sektorima, područjima i gospodarskim subjektima; provodi postupak za zaštitu državnih sredstava i imovine; nadzire i prati realizaciju i namjensko korištenje sredstava financiranih projekata i dostavlja ih nadležnim tijelima u Ministarstvu; provodi nadzor korisnika i razvija sustav nadzora; prati poslovanje i utvrđuje poteškoće u poslovanju korisnika, izrađuje prijedloge za reprogramiranje uvjeta i načina korištenja uloženih sredstava; usko surađuje i koordinira aktivnosti s ostalim ustrojstvenim jedinicama Ministarstva, u čijem djelokrugu je praćenje i vrednovanje poduzetničkih razvojnih programa i projekata; predlaže unaprjeđenja u sustavu nadzora, praćenja i vrednovanja; sudjeluje na seminarima i konferencijama o pravnom postupanju i financiranju razvoja poduzetništva; prati stanje te izrađuje analize i sastavlja izvješća o realizaciji programa i projekata i podnosi ih nadležnim tijelima u Ministarstvu; prati propise i daje stručna mišljenja iz svoga djelokruga, te obavlja i druge poslove u okviru svoga djelokruga.«.

Članak 21.

U članku 140. dodaje se novi stavak 5. koji glasi:

»Na čelu samostalne službe je načelnik samostalne službe.«.

Dosadašnji stavci 5., 6., 7. i 8. postaju stavci 6., 7., 8. i 9.

U dosadašnjem stavku 5. koji postaje stavak 6. iza riječi: »sektora« dodaju se riječi: »(službe)«.

Članak 22.

U članku 141. stavku 5. iza riječi: »upravom« briše se točka i dodaju se riječi: »a načelnici službi u sastavu Tajništva Ministarstva odgovaraju za svoj rad tajniku Ministarstva i ministru.«.

U stavku 6. iza riječi: »samostalnih« dodaju se riječi: »službi i«.

Članak 23.

Okvirni broj državnih službenika i namještenika, potrebnih za obavljanje poslova iz djelokruga Ministarstva, prikazan je u tablici, koja je sastavni dio ove Uredbe.

Članak 24.

Ministar gospodarstva, rada i poduzetništva će u roku od 15 dana od donošenja ove Uredbe uskladiti Pravilnik o unutarnjem redu Ministarstva s odredbama ove Uredbe, uz prethodnu suglasnost Ministarstva uprave.

Članak 25.

Ova Uredba stupa na snagu danom objave u »Narodnim novinama«.

Klasa: 023-03/10-01/11

Urbroj: 5030116-10-3

Zagreb, 19. studenoga 2010.

Predsjednica
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA GOSPODARSTVA, RADA I PODUZETNIŠTVA

|  |  |
| --- | --- |
| Ustrojstvene jedinice ministarstva | Broj službenika i namještenika |
| 1. KABINET MINISTRA | 14 |
|  |  |
| 2. TAJNIŠTVO MINISTARSTVA | 58 |
| Tajnik ministarstva | 1 |
| Administrativni tajnik | 1 |
| 2.1. Služba za proračun i financije | 1 |
| 2.1.1 Odjel za planiranje i izvršavanje proračuna | 4 |
| 2.1.2. Odjel za računovodstvene poslove | 7 |
| 2.1.3. Odjel za provedbu postupaka javne nabavE | 4 |
| 2.1.4. Odjel za financijsku kontrolu i upravljanje | 4 |
| 2.2. Odjel za pravne poslove | 5 |
| 2.3. Služba za kadrovske i opće poslove | 1 |
| 2.3.1. Odjel za kadrovske poslove | 1 |
| 2.3.1.1. Odsjek za kadrovske poslove | 3 |
| 2.3.1.2. Odsjek za razvoj i upravljanje kadrovima | 3 |
| 2.3.2. Odjel za opće poslove | 8 |
| 2.4. Odjel za sigurnosno-tehničke i informatičke poslove | 1 |
| 2.4.1. Odsjek za informatičke poslove | 4 |
| 2.4.2. Odsjek za vozni park | 7 |
| 2.4.3. Odsjek za zaštitu na radu i protupožarnu zaštitu | 3 |
|  |  |
| 3. UPRAVA ZA ENERGETIKU | 32 |
| Ravnatelj uprave | 1 |
| Administrativni tajnik | 1 |
| 3.1. Odjel za energetske sustave i restrukturiranje | 1 |
| 3.1.1. Odsjek za umrežene energetske sustave | 4 |
| 3.1.2. Odsjek za odnose s EU i restrukturiranje u energetici | 2 |
| 3.2. Odjel za obnovljive izvore energije i energetsku učinkovitost | 1 |
| 3.2.1. Odsjek za obnovljive izvore energije | 3 |
| 3.2.2. Odsjek za energetsku učinkovitost | 3 |
| 3.2.3. Odsjek za biogoriva | 2 |
| 3.3. Odjel za strateško planiranje i EU programe | 1 |
| 3.3.1. Odsjek za međunarodnu suradnju, EU programe i projekte | 5 |
| 3.3.2. Odsjek za analize tržišta i neumrežene energente | 4 |
| 3.3.3. Odsjek za zajedničke poslove i nuklearni program | 4 |
|  |  |
| 4. UPRAVA ZA INDUSTRIJU | 36 |
| Ravnatelj uprave | 1 |
| Administrativni tajnik | 1 |
| 4.1. Odjel za industrijski razvitak i restrukturiranje | 1 |
| 4.1.1. Odsjek za razvoj i restrukturiranje industrije | 13 |
| 4.1.2. Odsjek za tehničko zakonodavstvo | 5 |
| 4.1.3. Odsjek za održivi razvitak industrije | 3 |
| 4.2. Odjel za intelektualno vlasništvo, inovacije i nove tehnologije | 3 |
| 4.3. Odjel za brodogradnju | 5 |
| 4.4. Odjel za privatizaciju | 4 |
|  |  |
| 5. UPRAVA ZA TRGOVINU I UNUTARNJE TRŽIŠTE | 45 |
| Ravnatelj uprave | 1 |
| Administrativni tajnik | 1 |
| 5.1. Odjel za unaprjeđenje trgovine i tržišta | 1 |
| 5.1.1. Odsjek za trgovinu | 4 |
| 5.1.2. Odsjek za tržište i cijene | 5 |
| 5.1.3. Odsjek za drugostupanjski postupak | 2 |
| 5.2. Odjel za koordinaciju unutarnjeg tržišta | 1 |
| 5.2.1. Odsjek za obavješćivanje i suradnju s međunarodnim organizacijama | 4 |
| 5.2.2. Odsjek za harmonizaciju tehničkog zakonodavstva i neharmonizirano područje | 5 |
| 5.2.3. Odsjek za implementaciju tehničkog zakonodavstva | 4 |
| 5.3. Odjel za razvoj usluga na unutarnjem tržištu | 4 |
| 5.4. Odjel za oružje i dozvole | 1 |
| 5.4.1. Odsjek za nadzor kontroliranih roba | 3 |
| 5.4.2. Odsjek za dozvole za robu vojne i robu s dvojnom namjenom | 2 |
| 5.5. Odjel za unaprjeđenje elektroničkog poslovanja | 1 |
| 5.5.1. Odsjek za usklađivanje i implementaciju zakonodavstva | 3 |
| 5.5.2. Odsjek za razvoj elektroničkog poslovanja | 3 |
|  |  |
| 6. UPRAVA ZA TRGOVINSKU POLITIKU I MEĐUNARODNE ODNOSE | 31 |
| Ravnatelj uprave | 1 |
| Administrativni tajnik | 1 |
| 6.1. Odjel za trgovinsku politiku | 1 |
| 6.1.1. Odsjek za mjere trgovinske politike | 4 |
| 6.1.2. Odsjek za Svjetsku trgovinsku organizaciju (WTO) | 2 |
| 6.1.3. Odsjek za pravne aspekte trgovinske politike | 2 |
| 6.2. Odjel za međunarodne odnose | 1 |
| 6.2.1. Odsjek za bilateralne gospodarske odnose | 7 |
| 6.2.2. Odsjek za multilateralne odnose | 3 |
| 6.2.3. Odsjek za međunarodne ugovore | 2 |
| 6.3. Odjel za europske integracije | 3 |
| 6.4. Odjel za izvoznu kontrolu | 4 |
|  |  |
| 7. UPRAVA ZA GOSPODARSKU DIPLOMACIJU, IZVOZ I INVESTICIJE | 30 |
| Ravnatelj uprave | 1 |
| Administrativni tajnik | 1 |
| 7.1. Odjel za kordinaciju gospodarske diplomacije | 10 |
| 7.2. Odjel za poticanje ulaganja i investicije | 1 |
| 7.2.1. Odsjek za poticanje ulaganja | 5 |
| 7.2.2. Odsjek za slobodne zone | 4 |
| 7.3. Odjel za potporu izvozu | 8 |
|  |  |
| 8. RAVNATELJSTVO ZA ROBNE ZALIHE | 20 |
| Ravnatelj Ravnateljstva za robne zalihe | 1 |
| Zamjenik ravnatelja | 1 |
| Administrativni tajnik | 1 |
| Viši stručni referent | 1 |
| Osobni vozač | 1 |
| 8.1. Odjel za robne zalihe | 5 |
| 8.2. Odjel za financijsko-računovodstvene i analitičko-planske poslove | 5 |
| 8.3. Odjel pravnih poslova | 5 |
|  |  |
| 9. UPRAVA ZA RAD I TRŽIŠTE RADA | 48 |
| Ravnatelj uprave | 1 |
| Administrativni tajnik | 1 |
| 9.1. Odjel radnog prava | 1 |
| 9.1.1. Odsjek radnog prava | 5 |
| 9.1.2. Odsjek za socijalno partnerstvo, kolektivne ugovore i udruge | 6 |
| 9.2. Odjel za tržište rada i zapošljavanje | 1 |
| 9.2.1. Odsjek za provedbu i praćenje aktivnih mjera zapošljavanja | 4 |
| 9.2.2. Odsjek za tržište rada | 4 |
| 9.2.3. Odsjek za upravno pravne poslove | 4 |
| 9.3. Odjel zaštite na radu | 7 |
| 9.4. Odjel za zaštitu potrošača | 1 |
| 9.4.1. Odsjek za razvoj i koordinaciju provedbe politike zaštite potrošača | 3 |
| 9.4.2. Odsjek za edukaciju i informiranje | 4 |
| 9.4.3. Odsjek za usklađivanje zakonodavstva | 3 |
| 9.4.4. Odsjek za programe i projekte Europske unije | 3 |
|  |  |
| 10. UPRAVA ZA MIROVINSKO OSIGURANJE | 10 |
| Ravnatelj uprave | 1 |
| Administrativni tajnik | 1 |
| 10.1. Odjel za mirovinsko osiguranje | 4 |
| 10.2. Odjel za koordinaciju sustava socijalne sigurnosti i pripremu i provedbu projekata EU na području koordinacije | 4 |
|  |  |
| 11. UPRAVA ZA MALO GOSPODARSTVO | 40 |
| Ravnatelj uprave | 1 |
| Administrativni tajnik | 1 |
| 11.1. Odjel za razvoj poduzetništva | 1 |
| 11.1.1. Odsjek za pripremu i provedbu projekata | 4 |
| 11.1.2. Odsjek za analize i praćenje učinaka | 4 |
| 11.1.3. Odsjek za obrazovanje u poduzetništvu | 2 |
| 11.1.4. Odsjek za pravne poslove | 2 |
| 11.2. Odjel za tehnološki razvoj, inovacije i konkurentnost | 1 |
| 11.2.1. Odsjek za tehnološki razvoj | 2 |
| 11.2.2. Odsjek za inovacije | 2 |
| 11.3. Odjel za programe i projekte Europske unije | 1 |
| 11.3.1. Odsjek za pripremu EU projekata | 3 |
| 11.3.2. Odsjek za provedbu EU projekata | 3 |
| 11.3.2. Odsjek za praćenje i vrednovanje EU projekata | 3 |
| 11.4. Odjel za poduzetničku infrastrukturu | 1 |
| 11.4.1. Odsjek za poduzetničke zone | 2 |
| 11.4.2. Odsjek za poduzetničke centre, inkubatore i regionalne razvojne agencije | 2 |
| 11.5. Odjel za clustere i zadruge | 1 |
| 11.5.1. Odsjek za clustere | 2 |
| 11.5.2. Odsjek za zadruge | 2 |
|  |  |
| 12. UPRAVA ZA OBRT | 17 |
| Ravnatelj uprave | 1 |
| Administrativni tajnik | 1 |
| 12.1. Odjel za obrtni registar | 1 |
| 12.1.1. Odsjek za obrtni registar | 4 |
| 12.1.2. Odsjek za upravno-pravne poslove | 2 |
| 12.2. Odjel za strukovno obrazovanje i razvoj obrta | 1 |
| 12.2.1. Odsjek za programe obrazovanja i nadzor | 3 |
| 12.2.2. Odsjek za projekte i razvoj obrta | 4 |
|  |  |
| 13. UPRAVA ZA MEĐUNARODNU SURADNJU U PODRUČJU RADA I SOCIJALNE SIGURNOSTI | 34 |
| Ravnatelj uprave | 1 |
| Administrativni tajnik | 1 |
| 13.1. Odjel za koordinaciju i programiranje | 1 |
| 13.1.1. Odsjek za programiranje i koordinaciju | 2 |
| 13.1.2. Odsjek za pitanja informiranja, javnosti i vidljivosti | 2 |
| 13.2. Odjel za pripremu i provedbu projekata | 1 |
| 13.2.1. Odsjek za pripremu i provedbu projekata iz područja rada i |  |
| socijalne sigurnosti | 4 |
| 13.2.2. Odsjek za provedbu tehničke pomoći | 3 |
| 13.3. Odjel za praćenje i vrednovanje | 1 |
| 13.3.1. Odsjek Tajništva Sektorskog nadzornog odbora Operativnog programa razvoj ljudskih potencijala | 2 |
| 13.3.2. Odsjek za praćenje provedbe i vrednovanje Operativnog programa razvoj ljudskih potencijala | 3 |
| 13.4. Odjel za financijsko upravljanje | 1 |
| 13.4.1. Odsjek za financijsko upravljanje | 3 |
| 13.4.2. Odsjek za kontrolu | 2 |
| 13.5. Odjel za europske integracije i međunarodnu suradnju | 1 |
| 13.5.1. Odsjek za stratešku podršku Operativnom programu razvoj ljudskih potencijala | 2 |
| 13.5.2. Odsjek za međunarodnu suradnju i praćenje međunarodnih pravnih propisa u području rada i socijalne sigurnosti | 2 |
| 13.5.3. Odsjek za programe Europske Unije | 2 |
|  |  |
| 14. UPRAVA ZA SUSTAV JAVNE NABAVE | 26 |
| Ravnatelj uprave | 1 |
| Administrativni tajnik | 1 |
| 14.1. Odjel za analizu postupaka u sustavu javne nabave | 1 |
| 14.1.1. Odsjek za preventivno-instruktivnu djelatnost | 3 |
| 14.1.2. Odsjek za analitičko-statističke poslove | 3 |
| 14.2. Odjel za razvoj i edukaciju sustava javne nabave | 1 |
| 14.2.1. Odsjek za razvoj sustava javne nabave | 3 |
| 14.2.2. Odsjek za edukaciju sustava javne nabave | 3 |
| 14.3. Odjel za javno-privatno partnerstvo | 1 |
| 14.3.1. Odsjek za koordinaciju javno-privatnog partnerstva | 2 |
| 14.3.2. Odsjek za registar ugovora i analitičko-statističke poslove | 2 |
| 14.4. Odjel za elektroničku potporu sustava javne nabave | 1 |
| 14.4.1. Odsjek za koordinaciju i praćenje razvoja informacijskog sustava elektroničke nabave | 2 |
| 14.4.2. Odsjek za razvoj i održavanje baze podataka sustava javne nabave | 2 |
|  |  |
| 14a. UPRAVA ZA RUDARSTVO | 14 |
| Ravnatelj uprave | 1 |
| Administrativni tajnik | 1 |
| 14a.1. Odjel upravnih poslova u rudarstvu | 1 |
| 14a.1.1. Odsjek upravnih poslova za neenergetske mineralne sirovine | 3 |
| 14a.1.2. Odsjek upravnih poslova za energetske mineralne sirovine | 3 |
| 14a.2. Odjel gospodarstvenih poslova u rudarstvu | 1 |
| 14a.2.1. Odsjek gospodarstvenih poslova za neenergetske mineralne sirovine | 2 |
| 14a.2.2. Odsjek gospodarstvenih poslova za energetske mineralne sirovine | 2 |
|  |  |
| 14b. UPRAVA ZA OPERATIVNI PROGRAM ZA REGIONALNU KONKURENTNOST | 29 |
| Ravnatelj/ica uprave | 1 |
| Administrativni tajnik/ca | 1 |
| 14b.1. Sektor za upravljanje Operativnim programom za regionalnu konkurentnost | 1 |
| 14b.1.1. Odjel za programiranje, vrednovanje i informiranje | 4 |
| 14b.1.2. Odjel za financijsko upravljanje i kontrolu | 4 |
| 14b.1.3. Odjel za praćenje i izvještavanje | 4 |
| 14b.2. Sektor za provedbu Operativnog programa za regionalnu konkurentnost | 1 |
| 14.b.2.1. Odjel za uspostavu i nadzor sustava | 5 |
| 14.b.2.2. Odjel za provedbu | 4 |
| 14.b.2.3. Odjel za tehničku pomoć | 4 |
|  |  |
| 14c. SAMOSTALNA SLUŽBA ZA RAZVOJ I ZAPOŠLJAVANJE | 1 |
| 14c.1. Odjel za pripremu i provedbu programa i projekata | 5 |
| 14c.2. Odjel za praćenje i vrednovanje programa i projekata | 4 |
|  |  |
| 15. ODJEL ZA UNUTARNJU REVIZIJU | 7 |
|  |  |
| 16. BRIŠE SE |  |
|  |  |
| 17. ODJEL ZA PROCJENU GOSPODARSKIH UČINAKA PROPISA I MAKROEKONOMSKU ANALIZU | 3 |
| 18. ODJEL ZA ODNOSE S JAVNOŠĆU I PROTOKOL | 6 |
| 19. ODJEL ZA PRIPREMU I PROVEDBU EU PROJEKATA PROGRAMA IPA-KOMPONENTA I (Pomoć u tranziciji i izgradnja institucija) | 1 |
| 19.1. Odsjek za programiranje i praćenje | 2 |
| 19.2. Odsjek za provedbu i financijsko upravljanje | 2 |
| UKUPNO: | 515 |

Uredba, NN 131/2010-3411